AQSh qirg‘oqlarida ikki kema to‘qnashib ketdi

5-fevral kuni Florida qirg‘oqlarida AQShning Harbiy dengiz kuchlari zaxirasini to‘ldirish uchun yo‘lga chiqqan ikki kema to‘qnashib ketdi. Bu haqda “Korrespondent.net” xabar berdi.

Voqeada Leyte Gulf raketa kreyseri va Robert E. Peary yuk kemasi ishtirok etgan. Favqulodda vaziyatda hech kim jabrlanmagan, kemalar suzishda davom etgan.
Kemalar portga qaytgach, yetkazilgan zarar darajasi ko‘rib chiqiladi.
Hodisa yuzasidan AQSh dengiz harbiy kuchlari qo‘mondonligi tekshiruv olib boradi.